1968R0316 — SL — 01.03.1979 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (EGS) št. 316/68

z dne 12. marca 1968

o določitvi standardov kakovosti za sveže rezano cvetje in sveže okrasno listje







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 234/68 ( 1 ) o skupni ureditvi trga za živo drevje in druge rastline, čebulice, korenine in podobno, rezano cvetje in okrasno listje ter zlasti člena 3 Uredbe, ob upoštevanju predloga Komisije, ker v Skupnosti ter med državami članicami in tretjimi državami poteka precejšen promet s svežim rezanim cvetjem in svežim okrasnim listjem; ker sta zaželena izboljšanje in standardizacija kakovosti prodajanih proizvodov; ker je zato treba sprejeti skupne standarde kakovosti, SPREJEL NASLEDNJO UREDBO:







Člen 1

1. Standardi kakovosti se določijo za:

— sveže rezano cvetje in cvetne brste, primerne za šopke ali za okras, s podštevilko 06.03 A skupne carinske tarife,

— sveže okrasno listje, veje in druge dele rastlin s podštevilko 06.04 A II skupne carinske tarife.

2. Standardi kakovosti so opredeljeni v prilogah k tej uredbi.

Člen 2

1. Če proizvod iz člena 1 ni v skladu s standardi kakovosti, ga od 1. julija 1968:

▼M3

— v Skupnosti trgovci ali neposredno proizvajalci ne smejo razstavljati ali ponujati za prodajo, prodati ali drugače tržiti v veleprodaji,

▼B

— uvoziti iz tretje države,

— izvoziti v tretjo državo.

2. Države članice so lahko pooblaščene, da sprejmejo ukrepe, ki glede nekaterih zahtev standardov kakovosti odstopajo od določb iz tretje alinee odstavka 1, zato da bi izvozniki lahko izpolnili zahteve trga v nekaterih tretjih državah.

Takšno pooblastilo se izda v skladu s postopkom, določenim v členu 14 Uredbe (EGS) št. 234/68, in v skladu s tem postopkom se določijo tudi pogoji za takšno pooblastilo.

Člen 3

Uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.









PRILOGA I

Skupni standardi kakovosti za rezano cvetje

I. OPREDELITEV PROIZVODA

Standardi veljajo za sveže rezano cvetje in cvetne brste, primerne za šopke ali za okras, pod podštevilko 06.03 A skupne carinske tarife.

II. ZAHTEVE GLEDE KAKOVOSTI

A. Najnižje zahteve

Proizvod mora biti glede na vrsto skrbno odrezan ali odtrgan in mora biti na ustrezni stopnji rasti oziroma razvoja.

B. Razvrščanje

(i) I. kakovostni razred Proizvodi v tem razredu morajo biti dobre kakovosti. Imeti morajo tipične lastnosti vrste in, kjer je to primerno, sorte (kultivarja). Vsi deli rezanega cvetja morajo biti: — celi, — sveži, — brez živalskih ali rastlinskih zajedavcev in poškodb, ki bi jih ti povzročili, — brez ostankov sredstev za zatiranje škodljivcev in drugih snovi, ki vplivajo na videz, — nezmečkani ali neobtolčeni, — brez pomanjkljivosti v razvoju; pri nageljnih se razcepljeni venčni listi ne štejejo za pomanjkljivost v razvoju. Pri ameriških nageljnih morajo biti cvetice z razcepljenimi venčnimi listi povezane in posebej zapakirane v enotna, ustrezno označena pakiranja. Stebla morajo biti glede na vrsto in sorto (kultivar) trdna in dovolj močna, da podpirajo cvet(-ove).

(ii) II. kakovostni razred Ta razred zajema vse proizvode, ki ne izpolnjujejo vseh pogojev za I. kakovostni razred. Vsi deli rezanega cvetja morajo biti: — celi, — sveži, — brez živalskih ali rastlinskih zajedavcev. Cvetje pa ima lahko naslednje pomanjkljivosti: — majhne nepravilnosti glede oblike, — majhne zmečkanine, — majhne poškodbe zaradi, na primer, bolezni ali zaradi živalskih zajedavcev, — šibkejša, manj trdna stebla, — majhne madeže zaradi tretiranja s sredstvi za zatiranje škodljivcev ali drugimi snovmi, ki bi lahko vplivale na videz. Dopuščene pomanjkljivosti ne smejo povzročiti slabšega ohranjanja kakovosti, poslabšati videza ali uporabnosti proizvodov.

C. Kakovostni razred „ekstra“

Proizvodi, ki izpolnjujejo pogoje za I. kakovostni razred brez pomoči odstopanja v kakovosti, se lahko označijo z EKSTRA. Ta kakovostni razred pa se ne sme uporabljati za ameriške nageljne z razcepljenimi venčnimi listi.

III. POSEBNE DOLOČBE

Posebne določbe za nekatere vrste cvetja iz Priloge I A imajo prednost pred določbami iz te priloge.

IV. RAZVRŠČANJE PO VELIKOSTI

Pri razvrščanju rezanega cvetja po velikosti je treba upoštevati najmanj naslednjo lestvico:







Oznaka Dolžina 0 manj kakor 5 centimetrov ali cvetje, ki se prodaja brez stebla 5 5–10 centimetrov 10 10–15 centimetrov 15 15–20 centimetrov 20 20–30 centimetrov 30 30–40 centimetrov 40 40–50 centimetrov 50 50–60 centimetrov 60 60–80 centimetrov 80 80–100 centimetrov 100 100–120 centimetrov 120 več kakor 120 centimetrov

Dolžina vključuje tudi cvetno glavico.

Na enoto predstavitve (šopek, škatla in podobno) razlika med največjo in najmanjšo dolžino cvetja v enoti ne sme presegati:

— 2,5 centimetra za cvetje pod oznako 15 in manj,

— 5,0 centimetra za cvetje pod oznakami 20 (vključno) do 50 (vključno),

— 10,0 centimetra za cvetje pod oznako 60 in več.

Ta razlika se lahko podvoji za cvetje, ki je predstavljeno v obliki pahljače. Za visoke krizanteme pod oznakami 20 do 50 (vključno), predstavljene v obliki pahljače, lahko ta razlika znaša do 20 centimetrov.

Lestvica velikosti in enotne dolžine, določene zgoraj, se ne uporabljajo za mimoze.

Najmanjša dolžina vejic mimoz je 20 centimetrov. Dovoljeni pa so tudi šopki, ki so sestavljeni izključno iz majhnih vejic z dolžino manj kakor 20 centimetrov, če se na pakiranju navedejo besede „kratkostebelne“ ali enakovreden izraz.

V. ODSTOPANJA KAKOVOSTI

V vsaki predstavitveni enoti so dovoljena naslednja odstopanja:

(i) I. kakovostni razred 5 % rezanega cvetja ima lahko majhne pomanjkljivosti pod pogojem, da to ne vpliva na enoten videz cvetja v predstavitveni enoti.

(ii) II. kakovostni razred 10 % rezanega cvetja lahko odstopa od zahtev za ta kakovostni razred. Polovica le-teh je lahko prizadeta zaradi živalskih ali rastlinskih zajedavcev. Pomanjkljivosti ne smejo poslabšati proizvodov.

VI. PREDSTAVITEV ENOTE PAKIRANJA

A. Predstavitev

▼M1

Predstavitvena enota (šopek, škatla in podobno) mora vsebovati 5, 10 ali večkratnik 10 kosov.

Ta predpis pa ne velja:

(a) za cvetje, ki se običajno prodaja posamezno;

(b) za cvetje, ki se običajno prodaja po teži;

(c) za cvetje, glede katerega se prodajalec in kupec izrecno dogovorita za odstopanje od določb o številu cvetja v predstavitveni enoti. To odstopanje je dovoljeno samo za poslovanje izven veleprodajnih trgov pod pogojem, da: — blago prodajamo neposredno na podlagi fiksne veleprodajne cene glede na predstavitveno enoto trgovcu na drobno ali njegovemu predstavniku, — blago spremlja račun, dobavnica ali podoben dokument, iz katerega je razvidna omenjena prodajna cena, — je predstavitvena enota pakiranja, ki ga je zahteval kupec za končnega kupca. Pakiranje mora biti takšno, da omogoča identifikacijo blaga.

▼B

B. Izenačenost

Vsaka predstavitvena enota (šopek, škatla in podobno) mora vsebovati cvetje istega rodu, vrste ali sorte (kultivarja), v istem kakovostnem razredu in na isti stopnji razvoja.

Dovoljene pa so mešanice cvetja ali mešanice cvetja z listi različnih rodov, vrst ali sort (kultivarjev), če uporabljamo proizvode istega kakovostnega razreda in so ustrezno označeni.

C. Enota pakiranja

Embalaža mora ustrezno zaščititi proizvode. Papir in drugi materiali, ki prihajajo v neposreden stik z rezanim cvetjem, morajo biti novi.

VII. OZNAČEVANJE

Blago morajo spremljati naslednji podatki:

A. Identifikacija







Odpošiljatelj ali Ime in naslov ali uradno priznana oznaka pakirnica

B. Vrsta proizvoda

— rod,

— vrsta ali sorta (kultivar) ali barva cvetja,

— kjer je to ustrezno, beseda „mešanica“ (ali enakovreden izraz).

C. Poreklo (neobvezno)

Pridelovalno območje porekla, ali nacionalno, regionalno ali lokalno ime kraja.

D. Trgovski podatki

— kakovostni razred,

— velikost (oznaka dolžine) ali najmanjša in največja dolžina ►M4 (neobvezno) ◄ ,

— število ali neto teža.

E. Uradni kontrolni žig (neobvezno)

▼M1

F. Predstavitev

Če število cvetja na predstavitveno enoto ni v skladu z določili oddelka VI A, mora biti pakiranje označeno tako, da je razvidna natančna sestava predstavitvenih enot, ki jih vsebuje.

▼B









PRILOGA I A

Skupni standardi kakovosti za sveže rezano cvetje

POSEBNE DOLOČBE ZA MIMOZE

Mimoze morajo izpolnjevati kakovostne zahteve za I. kakovostni razred.

Za mimoze pa ne velja zahteva o trdnosti zgornjega dela cvetnega stebla.

Spodnji deli vej ne smejo biti preveč oleseneli.

Mimoze morajo izpolnjevati tudi naslednje zahteve glede kakovosti:

— poganjek mora imeti veliko cvetov;

— konica poganjka ne sme biti zlomljena. Dovoljeni pa so tudi poganjki z zlomljeno konico, če ima zlomljeni del premer manj kakor 2 milimetra.

Mimoze, ki jih ponujamo, so lahko cvetoče ali pa pred cvetenjem.

Mimoze v razcvetu morajo imeti značilen cvet za sorto, delež še ne razcvetenih zelenih cvetnih brstov pa ne sme biti večji od:

— 60 % pri sorti floribunda,

— 20 % pri drugih vrstah in sortah.

Cvetni brsti morajo biti normalne barve, brez madežev in se morajo trdno držati socvetja.

Pri nerazcvetelih mimozah mora biti 80 % cvetnih brstov rumenih (rahlo odprtih).

Predstavitev

Veje mimoz morajo biti razvrščene po plasteh ali v šopke po:

— 150 gramov, 250 gramov ali večkratnikih 250 gramov.

Nerazcvetele mimoze pakiramo v majhne vrečke iz polietilena ali iz podobne snovi.

Vsaka predstavitvena enota, tudi v veleprodaji, mora imeti enotno sestavo in lahko vsebuje samo veje iste vrste ali sorte.

Označevanje

Poleg označbe pakirnice ali odpošiljatelja morajo biti na vsakem pakiranju navedeni še naslednji podatki:

— rod,

— vrsta ali sorta (kultivar),

— „razcveteli“ ali „nerazcveteli“,

— kadar je to ustrezno, „kratkostebelni“ ali enakovreden izraz,

— skupna neto teža ali število šopkov in teža posameznega šopka.









PRILOGA II

Skupni standardi kakovosti za sveže okrasno listje

I. OPREDELITEV PROIZVODA

Standardi veljajo za sveže okrasno listje, veje in druge dele rastlin pod podštevilko 06.04 A II skupne carinske tarife.

II. ZAHTEVE GLEDE KAKOVOSTI

Proizvod mora biti:

— svežega videza,

— brez ostankov sredstev za zatiranje škodljivcev in drugih snovi, ki bi lahko vplivale na videz,

— brez živalskih ali rastlinskih zajedavcev ali poškodb, ki bi jih ti povzročili in ki bi lahko poslabšale splošni videz,

— brez poškodb, kakršne so zmečkanine ali oveneli deli, ki poslabšajo splošni videz,

— brez čezmerne zunanje vlažnosti,

— imeti mora značilno barvo za vrsto ali sorto.

Proizvod mora biti skrbno odrezan in mora biti na ustrezni stopnji razvoja.

III. POSEBNE DOLOČBE

Posebne določbe za liste asparagusa iz Priloge II A dopolnjujejo določbe te priloge.

IV. ODSTOPANJA KAKOVOSTI

V vsaki predstavitveni enoti so dovoljena naslednja odstopanja kakovosti: 10 % svežega okrasnega listja lahko odstopa od zahtev pod II.

V. OZNAČEVANJE

Blago morajo spremljati naslednji podatki:

A. Identifikacija







Odpošiljatelj ali Ime in naslov ali uradno priznana oznaka pakirnica

B. Vrsta proizvoda

„Sveže okrasno listje“ ali rod ali vrsta.









PRILOGA II A

Skupni standardi kakovosti za sveže okrasno listje

▼M2

POSEBNE DOLOČBE ZA LISTJE ASPARAGUS SPRENGERI

I. POIMENOVANJE PROIZVODA

Te posebne določbe veljajo za listje Asparagus densiflorus (Kunth) Jessop „Sprengeri“ (Syn. Asparagus L. sprengeri Rgl.)

II. ZAHTEVE GLEDE KAKOVOSTI

(i) Kakovostni razred I

Listje Aspargus sprengeri v tem razredu mora biti:

— dobro razvito, z vidnimi konicami poganjkov (nezlomljeno) in brez stranskih poganjkov,

— dobro obraščeno in z dobro pritrjenimi kladodiji,

— neporumenelo,

— brez plodov.

(ii) Kakovostni razred II

Ta razred zajema vse listje Asparagus sprengeri, ki ne izpolnjuje vseh pogojev za kakovostni razred I, izpolnjuje pa najnižje zahteve glede kakovosti za sveže okrasno listje, zlasti zahtevo, da mora imeti značilno barvo in da ne sme biti porumenelo.

III. RAZVRŠČANJE PO VELIKOSTI

Dolžino običajno merimo od vrha do spodnjega dela poganjka. Listje Asparagus sprengeri razvrščamo v naslednjo lestvico velikosti:







Oznaka Dolžina 10 10–30 centimetrov 30 30–50 centimetrov 50 več kakor 50 centimetrov

Poganjki Asparagus sprengeri v šopku morajo biti približno enako dolgi.

IV. ODSTOPANJA

A. Odstopanja kakovosti

V vsaki predstavitveni enoti so dovoljena naslednja odstopanja:

(i) Kakovostni razred I

10 % poganjkov lahko odstopa od zahtev za ta kakovostni razred, vendar morajo izpolnjevati pogoje za kakovostni razred II. Odstopanja niso dovoljena pri zlomljenih poganjkih ali poganjkih, ki imajo stranske poganjke.

(ii) Kakovostni razred II

10 % poganjkov lahko odstopa od zahtev za ta kakovostni razred. Pomanjkljivosti ne smejo poslabšati uporabnosti proizvoda.

B. Odstopanja dolžine

10 % od števila poganjkov sme presegati določene dolžine; najkrajši poganjki v nobenem primeru ne smejo biti več kakor 5 cm krajši od označene dolžine.

V. PREDSTAVITEV ENOTE PAKIRANJA

A. Predstavitev

Listje Asparagus sprengeri dajemo v šopke po 100 gramov, 250 gramov ali po večkratnike 250 gramov.

B. Izenačenost

Zlomljene poganjke dajemo v šopke posebej. Poganjki v istem šopku morajo biti enake oblike in barve.

C. Pakiranje

Embalaža mora ustrezno zaščititi proizvode. Papir in drugi materiali, ki prihajajo v neposreden stik s proizvodom, morajo biti novi; če se uporablja potiskan material, mora biti potiskana stran na zunanji strani, tako da ne pride v neposreden stik s proizvodom.

VI. OZNAČEVANJE

Blago morajo spremljati naslednji podatki:

A. Identifikacija







Odpošiljatelj ali ime in naslov ali uradno priznana oznaka pakirnica

B. Vrsta proizvoda

Asparagus sprengeri ali Asparagus densiflorus in po možnosti tudi sorta.

C. Poreklo (neobvezno)

Območje porekla ali nacionalno, regionalno ali lokalno ime.

D. Komercialni podatki

— kakovostni razred,

— najmanjša in največja dolžina ali oznaka velikosti,

— število šopkov in teža vsakega šopka.

E. Uradni kontrolni žig (neobvezen).

POSEBNE DOLOČBE ZA ASPARAGUS PLUMOSUS

I. POIMENOVANJE PROIZVODA

Te posebne določbe veljajo za listje Asparagus setaccus (Kunth) Jessop (Syn. Asparagus L. plumosus Bak.).

II. ZAHTEVE GLEDE KAKOVOSTI

A. Posebne zahteve

Značilno barvo vrste sestavljajo različni odtenki zelene barve ( 2 ). Ne smejo pa biti klorotične, morajo biti dobro obraščene; kladodiji morajo biti enake barve.

Listje Asparagus plumosus lahko predstavljamo v obliki:

— vejic (poganjki pravilne rasti, ki imajo obliko palmovih listov),

— pristriženih vejic (poganjki, katerih zgornji del je odrezan in imajo obliko venca zelenja).

B. Razvrstitev

(i) Kakovostni razred I

Listje Aspargus plumosus v tem kakovostnem razredu mora biti:

— dobro razvito,

— poganjki morajo biti dobro olistani,

— kladodiji se morajo trdno držati poganjkov.

Vejice ne smejo biti zlomljene in ne smejo imeti stranskih poganjkov.

V ta kakovostni razred se lahko vključijo tudi pristrižene vejice.

(ii) Kakovostni razred II

Ta razred zajema vse listje Asparagus plumosus, ki ne izpolnjuje vseh pogojev za kakovostni razred I, izpolnjuje pa najnižje zahteve glede kakovosti za sveže okrasno listje. V ta kakovostni razred se lahko vključijo tudi proizvodi, ki imajo nekatere pomanjkljivosti pri videzu. Zlomljene vejice ali vejice s stranskimi poganjki je treba predstaviti posebej.

III. RAZVRŠČANJE PO VELIKOSTI

Dolžina se običajno meri od vrha do spodnjega dela poganjka.

Vejice razvrščamo v naslednjo lestvico velikosti:







Oznaka Dolžina 10 10–30 centimetrov 30 30–40 centimetrov 40 40–60 centimetrov 60 več kakor 60 centimetrov

Pristrižene vejice razvrščamo v naslednjo lestvico velikosti:







Oznaka Dolžina 10 10–30 centimetrov 30 30–50 centimetrov 50 več kakor 50 centimetrov

IV. ODSTOPANJA

A. Odstopanja kakovosti

V vsaki predstavitveni enoti so dovoljena naslednja odstopanja:

(i) Kakovostni razred I

10 % poganjkov lahko odstopa od zahtev za ta kakovostni razred, vendar mora izpolnjevati pogoje za kakovostni razred II.

Odstopanja niso dovoljena pri zlomljenih poganjkih ali poganjkih, ki imajo stranske poganjke.

(ii) Kakovostni razred II

10 % poganjkov lahko odstopa od zahtev za ta kakovostni razred.

Pomanjkljivosti ne smejo poslabšati uporabnosti proizvoda.

B. Odstopanja dolžine

10 % od števila poganjkov lahko presega določene dolžine; najkrajši poganjki v nobenem primeru ne smejo biti več kakor 5 cm krajši od označene dolžine.

V. PAKIRANJE IN PREDSTAVITEV

A. Predstavitev

Listje Asparagus plumosus dajemo v šopke po 10 ali večkratnike 10 vejic.

B. Izenačenost

Vejice v šopku morajo biti enake barve. Vejice, pristrižene vejice in vejice brez izrastkov, ki jih uvrščajo izključno v kakovostni razred II, dajemo v šopke posebej.

C. Pakiranje

Embalaža mora ustrezno zaščititi proizvode. Papir in drugi materiali, ki prihajajo v neposreden stik s proizvodom, morajo biti novi; če uporabljamo potiskan material, mora biti potiskana stran na zunanji strani, tako da ne pride v neposreden stik s proizvodom.

VI. OZNAČEVANJE

Blago morajo spremljati naslednji podatki:

A. Identifikacija







Odpošiljatelj ali ime in naslov ali uradno priznana oznaka pakirnica

B. Vrsta proizvoda

Asparagus plumosus ali Asparagus setaccus.

C. Poreklo (neobvezno)

Območje porekla ali nacionalno, regionalno ali lokalno ime.

D. Komercialni podatki

— kakovostni razred,

— oznaka „vejice“ ali „pristrižene vejice“,

— število šopkov in število poganjkov v posameznem šopku,

— najmanjša in največja dolžina ali oznaka velikosti,

— kadar je to ustrezno, oznaka „blond“ ali „biondo“.

E. Uradni kontrolni žig (neobvezen).